Kristne menigheter drev plantasjer på St. Croix med egne slaver, og herrnhuternes beryktede oppsynsmann Rasmus Holt mishandlet en to år gammel slavegutt i hjel. Etter Bibelens ord befant slaver seg i den stand Gud hadde satt dem i, enten de var kristne eller ei. Legen Thumhardt klaget over Rasmus Holt som «» Johan Reimert Haagensen (1711-70) som kom til St. Croix i 1739, la seg opp en formue som embetsmann og plantasjeeier, og først etter uenigheter med øyenes nye administrasjon etter 1755 valgte han å forlate kolonien. Haagensen fortalte at slavene ble vekket i 3-4-tiden av at det ble blåst i en konkylie. Det var ennå mørkt når slavene måtte ut og samle krøtterfôr, før arbeidet i sukkermarkende tok til. Slaver fikk ikke annet å spise enn røtter de kunne grave opp, i tillegg det de klarte å dyrke på hageflekkene sine om søndagen, den eneste fridagen deres. Strakk ikke kreftene til, ga eieren slaven en skål hirse; men da fikk hen til gjengjeld seks ganger så mange hogg som de andre.